[{"text_idx": "#000005", "text": "4H Eesti Kodutu\u0308tred ja noored kotkad"}, {"text_idx": "#000014", "text": "La\u0308a\u0308neranna Lumehelbekese toimetus la\u0308ks ku\u0308lla Lihula pa\u0308a\u0308stekomando pealikule, Mikk Luugile, et uurida, milles ta\u0308psemalt seisneb tema to\u0308o\u0308, ning ku\u0308sida no\u0303uandeid erinevateks kriisiolukordadeks."}, {"text_idx": "#000016", "text": "Mikk alustas Lihula pa\u0308a\u0308stekomandos 1994. aastal pa\u0308a\u0308stjana. Olenemata sellest, et peagi ta\u0308itub kolmku\u0308mmend aastat, pole mehe motivatsioon ja soov pa\u0308a\u0308steametnikuna to\u0308o\u0308tada kadunud. Ta leiab, et su\u0308steemi pidev muutumine ja areng pakuvad vaheldust ning uusi va\u0308ljakutseid, misto\u0303ttu igav ei hakka."}, {"text_idx": "#000017", "text": "Lihula komando pealik kirjeldab ennast kui hunt kriimsilma, kes tegeleb pealikuna mitmete erinevate teemadega. Peamiste to\u0308o\u0308u\u0308lesannetena nimetab ta siiski Pa\u0308a\u0308steameti maja ja meeskonna pa\u0308a\u0308stekorralduse tagamist. Luuk toob va\u0308lja, et pealikuna on tema to\u0308o\u0308 planeerida, et alati oleks ettena\u0308htud arv pa\u0308a\u0308stjaid to\u0308o\u0308l. Samuti tuleb tagada tehnika ja to\u0308o\u0308vahendite korrasolek. Ta leiab, et on Pa\u0308a\u0308steameti kohapealne ka\u0308epikendus, kes ta\u0308idab ka riigi seatud suuniseid. U\u0308hes pa\u0308a\u0308astekomando liikmetega tehakse kohalikus omavalitsuses ennetusto\u0308o\u0308d, viies la\u0308bi koduku\u0308lastusi ja ku\u0308lalisloenguid noortele. Mikk leiab, et on a\u0308a\u0308rmiselt oluline suhelda inimestega ja vastata nende ku\u0308simustele, luues niiviisi la\u0308hedasem kontakt kohalikega."}, {"text_idx": "#000018", "text": "Koosto\u0308o\u0308d tehakse kohaliku omavalitsuse, kiirabi ja politseiga, keda vajadusel igati abistatakse. On juhtumeid, kus kiirabi ei pa\u0308a\u0308se ha\u0308dasolijale ligi, na\u0308iteks kui too on lukustatud korteris, sattunud ohtu metsas vo\u0303i ja\u0308a\u0308nud puu alla. Siis kutsutaksegi kohale pa\u0308a\u0308stjad, kes aitab pa\u0308a\u0308seda inimeseni vo\u0303i tuua nad metsast va\u0308lja. Mikk toob va\u0308lja omamoodi kogemuse, kui u\u0308ks lehm oli kukkunud kaevu. Taas kord to\u0303ttas appi pa\u0308a\u0308stekomando, kelleta poleks looma sealt enam ka\u0308tte saadud. Ta tunnistab, et to\u0308o\u0308 on kohe kindlasti vaheldusrikas."}, {"text_idx": "#000022", "text": "Suurem mure tekib kortermaja elanikega, sest need hooned pole iseseisva elektrivarustusega, misto\u0303ttu generaator saab abiks olla ainult elektriso\u0303lmedes. Mikk toob va\u0308lja, et katlamajadel on siiski vo\u0303imekus iseseisvalt to\u0308o\u0308tada kaks pa\u0308eva elektrikatkestuse korral, ent ka siis oleks vaja kortermajal panna generaator elektriso\u0303lmede toiteks, tagamaks, et soojus jo\u0303uaks ka korterite radiaatoritesse."}, {"text_idx": "#000023", "text": "Kindlasti soovitab Luuk kriisiolukordadeks valmistuda: teha vajalikud kaardistused ka peresiseselt, tagada ha\u0308davajalikud kriisivarud kodus ning vo\u0303imalusel laadida oma nutitelefoni a\u0308pp \u201eOle valmis\u201d, kuhu on koondatud po\u0303hjalik infot ja ha\u0308id soovitusi, kuidas sellistes situatsioonides ka\u0308ituda."}, {"text_idx": "#000025", "text": "Siinkohal kiidab Luuk meie kohaliku omavalitsuse kriisikomisjoni liikmeid, kes on o\u0303nneks teadlikud ja hakkajad inimesed. Ta so\u0303nab, et praeguseks on seatud kriisiolukordade korraldus eelko\u0303ige kohalike omavalitsuste o\u0303lule, kelle to\u0308o\u0308ru\u0308hmas on ka pressiesindaja, kelle esmane u\u0308lesanne ongi anda kriisis eelinfot elanikele u\u0308hes juhendite ja soovitustega. Samuti toob ta va\u0308lja, et kriisikomisjoni u\u0308ks hetkeu\u0308lesanne on varjendite kaardistamine meie vallas. Eelko\u0303ige on sellised kohad maa alused hoidlad ja keldrid, kuhu vo\u0303iks varuda ka vajalikku toitu, et kriisiolukord u\u0308le elada."}, {"text_idx": "#000030", "text": "Ilmade soojenemisel tuleb aina rohkem ette kulupo\u0303lenguid. Kuidas peaks noor ka\u0308ituma, kui on kogemata alguse saanud kulupo\u0303leng?"}, {"text_idx": "#000031", "text": "\u201eOlenemata asjaolust, kas kulupo\u0303leng on juhtunud tahtlikult vo\u0303i kogemata, on a\u0308a\u0308rmiselt oluline helistada numbrile 112 ja teatada juhtunust. Tuleb olla julge ja sa\u0308ilitada rahu. Po\u0303lengut uurima asuv Keskkonna- ja Pa\u0308a\u0308steamet (pahatahtlikkuse kahtluse korral ka Politsei) proovivad eelko\u0303ige va\u0308lja selgitada po\u0303hjused ning vestelda osapooltega, \u201c so\u0303nab Mikk Luuk."}, {"text_idx": "#000032", "text": "Pa\u0308a\u0308stekomando pealik julgustab noori u\u0308les tunnistama, kui midagi on juhtunud, sest u\u0308ldjuhul kedagi kohe ei trahvita, vaid selgitatakse eelko\u0303ige kulupo\u0303lengute keskkonnakahjusid. Siinkohal leiab Luuk, et seeto\u0303ttu ongi vaja teha ennetusto\u0308o\u0308d ning ka vanematel kodus selgitada, kuidas ja kus tohib u\u0308ldse tuld teha. Samuti peaks igas kodus olemas suitsu- ja vinguandur juhuks, kui tekib tulekahju majapidamises."}]